system
Răspunde în limba română, în stilul Wikipedia, cat mai corect gramatical.
user
Ce informații relevante ai despre Gârbău Dejului, Cluj?
assistant
Gârbău Dejului (în ) este un sat în comuna Cășeiu din județul Cluj, Transilvania, România.

Istoric 
Prima atestare documentară este din anul 1315, sub denumirea Vrbou. Alte denumiri avute de-a lungul timpului sunt Wrbo (1325), Orbo (1335), Orbou (1393), Arbo (1553), Oláh-Orbo (1566), Csicso-Orbo (1613), Garbo (1733), Garbou (1750), Gîrbova din Szusz (1850).

Așezare 
Satul este așezat peste culmea ce duce la cetatea Ciceului. Accesul rutier este asigurat din două direcții: dinspre satul Rugășești pe drum asfaltat și dinspre satul Mănășturel, urcând pe Valea Gârbăului, pe un drum cu o porțiune pietruită.

În sat s-au conservat case vechi construite din bârne de lemn, lutuite, și vopsite în albastru.

Bisericuța din lemn cu hramul „Sfinții Arhangheli”, ridicată în prima jumătate a secolului al XVIII-lea, este un monument istoric înregistrat în lista monumentelor istorice la cota CJ-II-m-B-07620. A fost construită în stil maramureșean, pictată pe pânză. Deține trei icoane din sec. al XVI-lea, pictate pe lemn.

O altă atracție turistică este rezervația cu mistreți aflată pe dealul numit „Coada Pietrii”.

Personalități 
 Ovidiu Purdea-Someș, (n. 29 iunie 1965) este un publicist, poet, ofițer și interpret de muzică populară românească.

Bibliografie 

Coriolan Suciu (1967). Dicționar istoric al localităților din Transilvania, vol. I, București, Editura Academiei R.S.R.
Augustin Pădurean, Teofil Herineanu (2010). Protopopiatul ortodox român Dej, Cluj-Napoca, Editura Renașterea.

Note

Legături externe 
 Comuna Cășeiu, judeșul Cluj - Satul Gârbău Dejului, cluj.com

Gârbău Dejului, Cășeiu